VEGA præsenterer

**Bo Kaspers Orkester fejrer kærligheden i VEGA**

*Få en herlig, afslappet start på juleræset med svenske Bo Kaspers Orkester, når de lørdag den 30. november indtager Store VEGA med deres melankolske bossanova-pop.*

Sidst Bo Kaspers Orkester spillede i VEGA, var det til det to udsolgte, koncerter med siddende publikum, men denne gang bliver der mulighed for at danse og vugge med på svenskernes kærlighedshymner til en stående koncert lørdag den 30. november .

Kvartetten er en af Nordens mest hyllede livebands samt bedst sælgende artister. Deres særegne og sofistikerede blanding af pop, rock, jazz og bossanova gør musikken til et overraskende bekendtskab.

Melodierne triller solbeskinnet af sted henover tekster, der som oftest handler om kærligheden uden skyggen af klichéer og forloren romantik. Sanger og sangskriver Bo Sundström formår at indfange alle kærlighedens nuancer i dens enten befriende glæde eller svære melankoli.

Bo Kaspers Orkester udgav i oktober sidste år deres tiende album, *Du Borde Tycka Om Mig,* til gode anmeldelser og fulgte dermed op på hitsingler som [”Köpenhamn”](http://www.youtube.com/watch?v=7p-ThsOYILA), generationsklassikeren ”[Vi Kommer Aldrig Att Dö”](http://www.youtube.com/watch?v=XKLyxnOZprE&feature=related" \t "_blank) og ”I Samme Bil”. Albummet er produceret af Christian Walz, der senest stod bag Veronica Maggio.

**Fakta om koncerten**:

Bo Kaspers Orkester (SE)

Lørdag den 30. november kl. 20

Store VEGA, Enghavevej 40, 1674 København V

Billetpris: 325 kr. Billetsalg starter senere i dag via vega.dk og billetnet.